**TAULA D’EQUIVALÈNCIES DEL NIVELL DE SUFICIÈNICA DE CATALÀ**

**(nivell C o nivell C1 del marc europeu)**

Ensenyament reglat no universitari Títol Requisits per poder acreditar el nivell

(En cadascun dels apartats s’han d’acomplir tots els requisits)

Títol de graduació en educació secundària (ESO)

1. Haver cursat almenys tres cursos qualssevol de primària i tota l'ESO a Catalunya.

2. Haver cursat i aprovat la matèria de llengua catalana en la totalitat dels estudis mínims esmentats.

3. S’aplica als títols de graduació en educació secundària obtinguts a partir del curs 2007-2008.

4. Cal aportar un certificat expedit per qualsevol institut d'educació secundària públic.

Títol de graduació en educació secundària obtingut a centres i aules de

formació de persones adultes

1. Haver cursat almenys vuit cursos qualssevol entre la primària i l'ESO a Catalunya.

2. Haver cursat i aprovat l'àrea de llengua catalana als centres i aules de formació de persones adultes.

3. Cal aportar un certificat expedit per una escola de persones adultes autoritzada.

Títol de batxillerat (LOGSE)

1. Haver cursat tres cursos qualssevol de primària i cinc cursos qualssevol entre l'ESO i el batxillerat a Catalunya.

2. Haver cursat la matèria de llengua catalana en la totalitat dels estudis mínims esmentats.

3. Cal aportar un certificat expedit per qualsevol institut d'educació secundària públic.

Títol de batxillerat (BUP)

1. Haver cursat tota l'EGB i el BUP a Catalunya.

2. Haver cursat de manera oficial la matèria de llengua catalana en la totalitat dels estudis esmentats.

3. Haver cursat tota l'EGB i el BUP a partir del curs 1978-1979. (Acompleix aquest requisit la gent nascuda a partir de 1972.)

4. Cal aportar un certificat expedit per qualsevol institut d'educació secundària públic.

Títol de tècnic/a especialista (FP2)

1. Haver cursat tota l'EGB, l'FP1 i l'FP2 a Catalunya.

2. Haver cursat de manera oficial la matèria de llengua catalana en la totalitat dels estudis esmentats.

3. Haver cursat tota l'EGB, l'FP1 i l'FP2 a partir del curs 1978-1979. (Acompleix aquest requisit la gent nascuda a partir de 1972.)

4. Cal aportar un certificat expedit per qualsevol institut d'educació secundària públic.

